חסן שלגומי

חסן שלגומי (ערבית: حسن شلغومي צרפתית: Hassen Chalghoumi, נולד ב-1972) הוא אימאם מהמסגד העירוני של דראנסי שבמחוז סן-סן-דני שליד פריז. לאורך השנים הופיע תכופות בתקשורת הצרפתית כמייצג של אסלאם מתון ורפובליקני וכמתנגד למגמות איסלמיסטיות. נולד ב-1972 בתוניס לאב וטרינר ולאם עקרת בית, וגדל בעיירה לה ברדו(אנ') במשפחה אותה תיאר כ'מוסלמית אבל ליברלית'. היחיד מבין ארבעה אחים שבחר ללימוד לימודי דת, עזב את תוניסיה לסוריה ומשם לטורקיה בשנת 1992 לאחר שנעצר על ידי המשטרה. למד שלוש שנים במדרסה סופי בפקיסטן ושנה נוספת של הכשרה תאולוגית מתקדמת בהודו והוכשר כאימאם. בהודו נחשף והושפה מרעיונותיו של מהטמה גנדי ולרעיון של הפרדת דת ומדינה והגנה על מיעוטים. ב-1996 הגיע לצרפת והתיישב עם אחיו בסן-סן-דני ובשנת 2000 התאזרח. בשנה לאחר מכן החל להטיף בבתי ספר של מהגרים מוסלמים. בשנת 2003 נחשד על ידי המשטרה כפונסמנטליסט בעקבות דברים שאמר לכאורה בשבח הג'יהאד בדרשה, האישור הביטחוני שלו לעבודה בשדה התעופה בו עבד באותה התקופה בוטל, והוא היה מועמד לגירוש. יש הטוענים גם כי בתקופת לימודיו בפקיסטן וכן במשך מספר שנים לאחר שנת 2000 היה חבר בתנועה הפונדמנטליסטית Tablighi Jamaat,(אנ') וכי הוא מוסיף להיות מקורב לה. שלגומי הכחיש את הטענות כי היה קיצוני בעברו, וטען כי לימודי הדת שלו היו סופיים. וסגן ראש עיריית דראנסי ז'אן כריסטוף לגארד טען כי דו"ח המשטרה נכתב משום שסירב לשמש כמודיע משטרתי וכי הבדיקה שערך טרם מתן האזרחות לשלגומי העלתה כי מדובר במטיף מתון. בשנת 2009 הקים את מועצת האימאמים - ארגון שמטרתו לפרסם פתוות עבור ציבור המוסלמים המתגורר בצרפת, לקדם שיח בין דתי ואסלאם מתון. חלק ממתנגדיו מכנים אותו 'האימאם של היהודים' על פעילותו האקטיביסטית בשיתוף עם המועצה המייצגת של המוסדות היהודיים הצרפתיים. ב-2006 נאם לפני האנדרטה באתר שילוח היהודים מתקופת השואה בדראנסי והכיר בפומבי בייחודיות השואה. כמה ימים אחר כך הושחת ביתו.ב-2012 הוביך שלגומי ביקור של 16 אימאמים צרפתים מתונים בישראל, לרבות ביקור ביד ושם וכן ביקור בשומרון עם ראש המועצה האזורית שומרון יוסי דגן ומפגש עם רבנים. בעקבות התגובות לסיור, נדרש להגנה משטרתית לאורך כל שעות היממה. ביוני 2019 הגיע פעם נוספת לישראל והתארח בכנסת ונפגש עם השר לשיתוף פעולה אזורי איוב קרא. שלגומי חריג גם ביחסו לנשים באסלאם. הוא נוהג ללחוץ ידיהן של נשים. ב-2010 תמך בהצעת החוק שקידם נשיא צרפת ניקולא סרקוזי לאסור על חבישת בורקה. שלגומי כינה את הבורקה "כלא לנשים, כלי לשליטה סקסיסטית ולאינדוקטרינציה איסלמיסטית". בעקבות כך ובעקבות קשריו עם ארגונים יהודיים, פרצו 80 רעולי פנים למסגד בדנרסי והביעו איומים וקללות כנגדו. בראיון לעיתון Le Parisien הביע את הדעה שאסור לאפשר לגברים לסרב לכך שנשותיהם ייבדקו על ידי רופאים גברים. לאחר מתקפת הפתע על ישראל באוקטובר 2023, גינה בחריפות את חמאס ואמר: ""חמאס אינו העם הפלסטיני, הם קבוצה של טרוריסטים. חמאס זה טרור שמשתמש באותן שיטות כמו דאעש. ראיתי את סרטוני הזוועה של עריפת ראשים, כיצד הם שרפו משפחה שלמה ברכבם, הם משוללים כל שביב של אנושיות". נשוי עם חמישה ילדים שהתחנכו כולם בבית ספר קתולי. מדיה וקבצים בנושא חסן שלגומי בוויקישיתוף יניב שרון, ‏מתון בין קיצונים: האימאם שביקר באושוויץ וגינה את אירועי 7 באוקטובר ישוחח עם ישראלים, באתר דבר העובדים בארץ ישראל, 2 ביולי 2024 אלישע בן קימון, יו"ר מועצת האימאמים בצרפת רוקד עם רבנים, באתר ynet, 20 ביולי 2022 הרב והאימאם משתפים פעולה נגד דאעש, באתר חב"ד אינפו, ‏18 בנובמבר 2015 Cécilia Gabizon, L'imam de Drancy prône l'ouverture, Le Figaro, ‏24 במרץ 2009(בצרפתית) Le Parisien, L'imam de Drancy, vedette du Crif, Le Parisien, ‏4 בפברואר 2010(בצרפתית) Hassen Chalghoumi: controversial imam and Muslim march organizer -, Euro-Islam: News and Analysis on Islam in Europe and North America, ‏13 ביולי 2017(באנגלית) https://web.archive.org/web/20100420044935/http://www.ansamed.info/en/news/ME03.XAM14082.html FRANCE: ANTI-VEIL IMAM TARGETED; GROUP STORMS MOSQUE], ANSAmed, (באנגלית) Tony Todd, ‘Unprecedented’ Holocaust tribute by French imams, FRANCE 24, ‏5 בפברואר 2013 אלישע בן קימון, יו"ר מועצת האימאמים בצרפת רוקד עם רבנים, באתר ynet, 20 ביולי 2022 אימאם צרפתי בכיר הופיע בכנסת: "יש הקצנה דתית באירופה כולה" - רדיו קול חי, באתר רדיו קול חי, ‏12 ביוני 2019 Hana Levi Julian, Imam Attacked for Work with Jews, Israel National News אלעד בן דוד, "הם משוללים כל שביב של אנושיות", באתר העין השביעית, 20 במאי 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חסן שלגומי".